Taos Amrouche
Taos Amrouche med forfatternavnet Marguerite-Taos var en berberisk forfatter og sangerinde fra Kabylien, Algeriet. Hendes familie var gået over til katolicismen og måtte emigrere til Tunis. Hendes prosaværker er skrevet på fransk, og hun var den første algierske kvinde, der publicerede en roman, den selvbiografiske Jacinthe noir (1947), der bl.a. fulgtes af Rue des tambourins (1966).
Hendes sange blev sunget på kabylisk, dog var de berømte Chants berbères de Kabylie, som hun havde fra sin mor, oversat til fransk af hendes bror Jean Amrouche. I Grain magique (1968) samlede hun gamle kabyliske fortællinger og sange.